O Club da Calceta – República da Multitude http://antondobao.blogaliza.org Blog de Antón Dobao Thu, 14 Mar 2013 11:44:45 +0000 gl-ES hourly 1 https://wordpress.org/?v=4.7.1 Un club de calceta http://antondobao.blogaliza.org/2009/09/16/un-club-de-calceta/ Wed, 16 Sep 2009 08:27:31 +0000 http://antondobao.blogaliza.org/?p=518\nNo ano 2006, María Reimóndez publicou O Club da Calceta, unha excelente novela de mulleres que determinan dirixirse máis aló do que a convención sistémica permite entender por liberación. Entre setembro de 2008 e a primeira metade deste ano, a min tocoume o pracer de dirixir, dentro do proxecto da TVG Un Mundo de Historias, a película do mesmo título, unha adaptación libre da novela de María que conserva trazos fundamentais do texto e engade algunha visión diferente.\nNa novela, seis personaxes femininos, creo que moi ben construídos, vanlle ofrecendo ao lector e á lectora a información precisa para comprender as súas traxectorias vitais, os seus sufrimentos, as súas frustracións. Na película, o personaxe de Luz, maxistralmente interpretado por María Vázquez, adquire un lixeiro protagonismo en relación coas outras catro mulleres: Anxos (Sonia Castelo), Matilde (Susana Dans), Elvira (Mela Casal) e Rebeca (Katia Klein), tamén extraordinariamente recreadas. E iso é así porque Luz representa, na miña opinión, a máis brutal opresión, a cousificación feminina. A prostitución.\nFalo da novela e mais da película, que confío en que non tarde moito en poder ser vista, porque estes días a prostitución veu a converterse en obxecto de información e de opinións máis, menos e nada doutas. Non por ser unha preocupación existencial e cotiá de xornalistas, políticos, opinadores, sindicalistas, feministas, alcaldes e emprendedores varios, senón porque se converteu de golpe nun furuncho que ao decoro da sociedade que nos habita lle xurdiu na epiderme por mor dunhas fotografías dun xornal nas que se observan exercicios de prostitución na rúa. É a diferenza entre a realidade existente, a que os medios de comunicación confirman, e a inexistente, a que os medios ocultan.\nO exercicio da prostitución, reclaman algúns, debe ser regulado. Só así se evitaría, ao parecer, esa amplísima zona escura do negocio e a explotación mafiosa que xermola no baleiro legal. Ninguén pode negar a existencia de poderosas mafias que se aproveitan da miseria e da ausencia de horizontes vitais para traficar salvaxemente con mulleres. Poucas voces negarían a necesidade de persecución desa actividade. Pero a realidade é máis complexa, argumentan os defensores da regulación, e inclúe mesmo un exercicio voluntario da prostitución. A estas traballadoras do sexo habería que lles recoñecer os mesmos dereitos ca a calquera grupo de asalariados. Nada se gaña, argumentan, pechando os ollos a unha realidade que existe desde o principio dos tempos.\nPero a pesar de todas esas aparencias, outros entendemos que a prostitución é unha forma de escravitude que non pode ser tolerada por unha sociedade que aspire á dignidade e á liberdade para todos os seres humanos. Nas relacións sexuais, todas as modalidades son lexítimas e lícitas sempre que haxa acordo mutuo, iso é evidente. Mais no caso da prostitución este acordo mutuo sería moito máis que matizable, pois media na relación un proceso mercantil que cousifica a mercadoría. Probablemente ninguén se prostitúe por libre elección, é dicir, porque ese mal chamado oficio lle pareza a mellor forma de realizarse humanamente. É máis que probable que mesmo naqueles casos nos que en aparencia se exerce voluntariamente a prostitución haxa unha acumulación de nefastas necesidades. Ao cabo, tampouco ninguén vende voluntariamente a súa forza de traballo se non é obrigado polas necesidades de supervivencia aínda que en teoría a lei recoñece a libre vontade das dúas partes que asinan un contrato laboral. En realidade, non están tan lonxe ambas as formas de dependencia, só que na prostitución tocan o paroxismo a explotación, o dominio, a dependencia, un exercicio brutal do poder ata a anulación mesma do ser humano. É difícil atopar casos de exercicio da prostitución por libre vontade das mulleres e non por entrega forzosa, por dependencia, por escravitude. Talvez non sexa unha casualidade a ligazón tan estreita entre o exercicio da prostitución e a drogadicción. “A ti déronche a elixir traballo, e escolliches puta, que era máis divertido”, di ironicamente Luz. Porque no fondo, pensar na prostitución como o resultado dunha elección libre ten o seu aquel de ironía. Non falamos só de sexo, malia as aparencias. Non é soamente un contacto sexual diferente o que a maioría de clientes buscan no mercado da prostitución, senón a posibilidade de exercer sobre outro ser humano un poder sen límites, o dominio absoluto sobre o corpo e a vontade dunha muller convertida en mercadoría.\nO problema non ten doada solución. Desde logo, a alegalidade da que goza o negocio da prostitución só prexudica as vítimas. Poida que a regulación axudase a mitigar algún pequeno síntoma desta enorme doenza social, mais os beneficiados serían fundamentalmente os donos dos negocios de alterne. É posible que a prohibición non sexa o remedio universal, porque este só empezariamos a albiscalo nunha sociedade libre de explotación, de dominio, de submisión e de escravitude. Pero significaría un decisivo e contundente paso adiante sempre que o obxectivo sexa a protección das vítimas e a persecución de clientes e proxenetas. A existencia dun exercicio negador da dignidade, da liberdade, non xustifica a súa aceptación social mediante leis que o regulen. A escravitude non pode ser regulada co adaxo de que a súa persecución non a daría erradicado de todo. E a prohibición non debería negar o recoñecemento de dereitos ás vítimas do delito, senón todo o contrario.\nEn O Club da Calceta, Luz acumula toda a forza que parecía non posuír para desprenderse da prostitución. Non porque practicar sexo teña nada de repugnante nin de reprobable moralmente. Xustamente, todo o contrario. Porque sexo e humillación no mesmo sintagma fabrican un oxímoro estarrecedor, e a prostitución é un humillante descenso ao nada no escuro remuíño dun negocio que se lucra co dominio e co desexo dun poder absoluto sobre o corpo e a vontade das vítimas. E as vítimas, que casualidade, son mulleres pobres.\nTalvez precisen armar algún club de calceta.


Portos decide non renovar a cesión do Salón Peña ao Concello de Cambados - Canal Rías Baixas\nPortos decide non renovar a cesión do Salón Peña ao Concello de Cambados\nCAMBADOS> Incentidume en Cambabos ante o anuncio de Portos de Galicia de que non vai renova-la concesión do Salón José Peña. A cesión por 15 anos rematou esta semana e o ente autonómico anunciou que non a vai renovar porque interpretan que o usos que se fixeron en todos este anos non se adaptan nin á concesión nin á Lei de Portos.\nPortos de Galicia non vai renova-la concesión de uso do Salón de Exposición José Peña ó Concello de Cambados. O espazo estaba cedido por 15 anos. Nese tempo o Concello investiu 850.000 euros na recuperación desta antiga conserveira. No seu interior foron proliferando multitude de eventos, que o acabaron convertendo nunha referencia sociocultural na vila. Pero agora, Portos anuncia que non vai renova-la concesión porque considera que moitas das actividades que alí se fixeron non se adaptan ó acordado nin á Lei de Portos.\nAgora, o Concello terá que pedir unha autorización temporal, como moito para os vindeiros 4 anos para poder usar estas instalacións. Iso si, só se poderán celebrar actos relacionados co sector do mar.\nPero o certo e que no Salón Peña tense organizado unha multitude de inicitiva, dende o Mercado das Flores de Defuntos, ata o desfile de moda de Cambados Zona Centro, pasando polo Túnel do Viño do Albariño ou o Entroido. Para ese tipo de actos, agora, o concello terá que elaborar unha solicitude previa.\nCon todo, dende o Concello amósanse optimistas. Falan dunha actitude positiva por parte de Portos, que se podería traducir nun novo acordo.\nMentres esa nova concesión non chega, a incertidume leva ó goberno local a manter en stand by a programación de Nadal. De momento non puideron mover ficha porque a día de hoxe o anuncio da fin da actual concesión só a recibiron de xeito oral, pero non por escrito.\nArtigo anteriorOs traballadores da planta de compostaxe de Servia irán a folga o próximo 7 de decembro\nSeguinte artigoO xuíz devolve o veredito ao xurado por ‘erros formais’ e ‘posibles contradicións’\nA Policía Local de Cambados controulou case 5.000 vehículos durante os...\nA Cidade Europea do Viño deixa a súa pegada no 2018\nO alcalde de Ribadumia acusa á familia de tentar facer política...


Gadis e a súa clientela recadan 125.000 euros para axudar o pobo ucraíno\nDa man de Unicef\nGadis e a súa clientela recadaron 125.000 euros na campaña de axuda a Ucraína que a cadea de supermercados puxo en marcha en colaboración con Unicef.\nphoto_camera Será Unicef quen xestione os 125.000 euros para Ucraína. (Imaxe: Gadis)\nSegundo informou o grupo de distribución alimentaria, ascenden a 125.000 euros os fondos recadados na campaña de axuda a ucraína que Gadis desenvolveu coa colaboración de Unicef.\nPrecisamente, será a Axencia de Nacións Unidas para a Infancia quen se encargue de xestionar esta achega que, fundamentalmente, irá destinada a facilitar o acceso a auga potábel, medicamentos, equipos médicos, kits de hixiene e apoio psicosocial á infancia máis vulnerábel.\nCoa cantidade económica recadada, Unicef pode facilitar auga potábel a 328.498 nenos e nenas, informa Gadis nun comunicado enviado aos medios de comunicación.\n"Grazas aos nosos clientes por demostrar, unha vez máis, a súa gran xenerosidade e sensibilidade. Entre todos, achegamos o noso gran de area para tratar de paliar unha situación de emerxencia, e non sería posíbel sen o seu apoio", puxo de manifesto Melisa Pagliaro Fernández, directora de Marketing e RSC de Gadisa Retail.\nPola súa parte, o director de Comunicación de Gadisa Retail, José Luis Fernández, e a coordinadora de RSC e RRPP, Lucía Santos, entregaron o cheque por valor de 125.000 euros a Myriam Garabito e Irene Marín, presidenta e coordinadora, respectivamente, de Unicef na Galiza.\naxudas Gadis Ucraína


Núñez Feijóo acompaña a Rafa Domínguez nun improvisado paseo por Pontevedra - Pontevedra Viva\nVisita de Alberto Núñez Feijóo a comercios de Pontevedra\nNúñez Feijóo acompaña a Rafa Domínguez nun improvisado paseo por Pontevedra\nXoves 25 de Abril, 2019 ás 22:29 do Xoves 25 de Abril, 2019\nVarios comercios do centro histórico atopáronse este xoves cun cliente ilustre. O presidente da Xunta de Galicia, Alberto Núñez Feijóo, sen previo aviso, participou nun improvisado paseo pola cidade acompañado do candidato do Partido Popular á Alcaldía, Rafa Domínguez.\nXunto a Alfonso Rueda, Ana Pastor, Pilar Rojo e Pepa Pardo, ambos visitaron entre outros a florería Soportales 8, o Concept Store Las Merceditas de Iria ou a axencia creativa de deseño e márketing Iconweb.\nO partido destacou que durante o paseo foron moitos os pontevedreses que se dirixiron ao presidente galego para saudalo.\nA este respecto, Rafa Domínguez lembrou o importante traballo que desempeñan os comerciantes e as pequenas empresas de Pontevedra "ás que hai que apoiar e ofrecer facilidades".\nPor iso, unha das súas principais apostas é un paquete de sete medidas para axudar ao desenvolvemento e sustentabilidade do comercio local.\nEntre elas destacan a redución de impostos, a implantación do transporte público urbano, medidas en materia de formación, axudas á accesibilidade, modernización e reforma dos locais, a creación dun banco de baixos comerciais ou o impulso da oficina do comerciante que permita axudalos en calquera xestión que teñan que facer.


Na actualidade, o uso de algas mariñas na cociña dos europeos é cada vez máis común. As algas son alimentos moi nutritivos, ricos en vitaminas e minerais, como magnesio, calcio, iodo e potasio. Pero, de feito, hai que ter moito coidado cun consumo excesivo de algas debido ao seu alto contido en iodo, que con algas ricas en iodo xa que pode provocar problemas de tiroides en persoas predispostas a estes trastornos. Na maioría dos casos, as algas son ricas en proteínas e carbohidratos e con baixo contido de graxa.\nNas dietas vexetarianas, as algas mariñas son un complemento excelente, xa que algunhas variedades reúnen altas cantidades de fibra, ferro e proteínas. Nos establecementos compran seco, polo que é necesario hidratalos antes do consumo. Ao cociñar as algas, é imprescindible ler a forma de uso na etiqueta, xa que a forma e o tempo de cocción dependen de cada tipo de algas. Estas algas tamén se comercializan en forma de cápsula como complemento nutricional.\nNa cociña con algas mariñas é imprescindible empregar unha pequena cantidade, xa que son un alimento moi concentrado, tanto en nutrientes como en sabor, e se espallan moito. Ademais, con poucos gramos obtén unha gran contribución de minerais e vitaminas.\nComer algas con frecuencia é importante para a prevención dalgunhas enfermidades como a obesidade ou a desnutrición, diferentes problemas pero cun mesmo factor común: dieta pobre. Cunha inxestión habitual de dúas ou tres veces por semana completamos todas as nosas necesidades básicas sen ter que recorrer á inxestión forzada de medicamentos ou suplementos ou dietas que non funcionan a longo prazo.\nNa actualidade nos países occidentais vemos máis algas nos mercados, especialmente en tendas especializadas e herbolarios, onde o final da súa comercialización supera o uso culinario ao dietético e terapéutico. Pero ás veces non sabemos como realmente usalos, ou o útil que poden ser cando elaboran un prato. Por exemplo, se queremos darlle a unha salsa ou sopa a un corpo e non queremos usar ningún outro espesante, o Agar-Agar sería moi útil, un tipo de algas marróns moi empregado na preparación de xeladas e outras sobremesas. O ágar ten un poder gelificante dez veces maior que as xeliñas de orixe animal. Ademais, ten un poder protector nas paredes do estómago e aporta apenas calorías. Tamén se pode usar para ensaladas, natillas, mousses e outros.\nLeituga de mar: é un tipo de algas ricas en proteínas, fibra dietética soluble e unha variedade de vitaminas e minerais, especialmente ferro. Ten un baixo contido en graxa e non contén azucre. Pódese comer cru en ensaladas, cocido ou esmagado como condimento, como prato ou cociñado en sopas, cremas, croquetas, ovos revoltos, empanadas, etc.\nAlga Nori: É unha das algas máis consumidas do mundo. É vermello, pero ao secar tórnase negro e cando se coce adquire unha cor verde. É rico en provitamina A e destaca polo seu efecto remineralizador. Hai que ter coidado co seu consumo excesivo xa que é moi rico en iodo. O seu uso culinario máis coñecido é como envoltorio de sushi, pero tamén se pode usar en sopas, purés e ensaladas.\nAgar-agar: é un polisacárido obtido na parede celular de varias especies de algas, que non aporta sabor, pero úsase pola súa textura e porque a súa forma de preparación é moi sinxela. É rico en fibras, iodo e outros oligoelementos e, como as algas nori, ten un efecto remineralizador. O seu principal uso culinario está na preparación de xeladas, pero tamén é moi utilizado en ensaladas.\nAlgas de Hiziki: é unha das máis saborosas, aínda que a súa composición en vitaminas e minerais é algo inferior ao resto. Proporciona considerables cantidades de ferro, fósforo, provitamina A, vitaminas do grupo B e antioxidantes. As algas de Hiziki teñen unha desvantaxe, o seu posible contido en arsénico inorgánico, un tipo de metais pesados que poden causar graves problemas de saúde no corpo. Este tipo de algas adóitanse xeralmente a verduras salteadas, ensaladas, recheos, croquetas, cereais, pastas, pizzas e leguminosas.\nAlga Kombu: é unha alga que tamén destaca polo seu poder remineralizador e o seu alto contido en iodo. As algas de Kombu teñen un sabor pronunciado, o que potencia a comida coa que se coce. Pódese comer fervido como guarnición para carne ou peixe ou como ingrediente en guisos, pasta, arroz e ensaladas.\nAlgas Wakame: semella algas de Kombu, especialmente secas. Non obstante, unha vez que as diferenzas están empapadas, son claras: as algas de Kombu son unha franxa grosa que require moito tempo de cocción. As algas Wakame precisan só uns minutos para empaparse sobre unha folla fina de grandes dimensións. A nivel nutricional, é un tipo de algas cuxo contido calórico é moi pequeno e non aporta graxa. Non obstante, ten un alto contido en iodo, calcio, ferro e varias vitaminas do grupo B, ademais de vitaminas A e C. As algas Wakame son unha das máis fáciles de incluír na dieta, xa que a súa preparación é moi sinxela e Pódese incluír en calquera prato. Por exemplo, en ensaladas, purés, pratos vexetais, sopas, legumes ou incluso pastas, carne e peixe...\nRECEITAS CON ALGAS


O CGAC presenta ‘Wonder Women’ – Diario Luso-Galaico\nA mostra repasa os cambios producidos ao longo das últimas décadas na arte contemporánea a través de obras da colección do centro realizadas por mulleres.\nPermanecerá aberta ata o próximo 6 de setembro.\nO Centro Galego de Arte Contemporánea (CGAC) acolle desde mañá Wonder Women, a primeira exposición que bota a andar nesta instalación e en toda a cidade de Santiago de Compostela tras a crise da covid-19. A mostra, comisariada polo director do centro, Santiago Olmo, repasa os cambios producidos ao longo das últimas décadas no mundo da arte contemporánea a través de obras da colección do centro realizadas por artistas mulleres. Permanecerá aberta ata o próximo 6 de setembro.


"Unha aperta a Trevinca" o 17 de xuño para celebrar o Día da Montaña Galega\nInicio/Concellos/“Unha aperta a Trevinca” o 17 de xuño para celebrar o Día da Montaña Galega\n“Unha aperta a Trevinca” o 17 de xuño para celebrar o Día da Montaña Galega\nÁs 9h. partirá dende Vilanova (A Veiga) unha marcha de montaña para chegar ata Pena Trevinca (2.127 m)\nImaxe do Macizo de Pena Trevinca./ Foto: Carlos G. Hervella.\nHai 16 anos facíase un saúdo ou aperta a todas as montañas galegas dende Pena Trevinca, o teito de Galicia. Para conmemorar esa data e ao mesmo tempo celebrar o día da montaña galega, organizarase unha marcha o vindeiro 17 de xuño con saída ás 9h. dende Vilanova (A Veiga) para chegar ata Pena Trevinca (2.127 m). O acto de clausura está previsto para as 18h.\nEsta iniciativa será promovida polo Club de Montañismo Montañas de Trevinca e polo Concello da Veiga. As persoas interesadas poden realizar a súa inscrición no enderezo club@montanasdetrevinca.es.\nCon esta homenaxe á montaña galega, “tamén queremos pedir un maior coñecemento e unha máis efectiva protección sobre unha natureza excepcional, na que se atopan refuxiados unha boa parte dos endemismos botánicos, mamíferos, aves, insectos e reptís de gran valor medioambiental e científico”, din dende o club. “A nosa mensaxe de protección”, engaden, “resumiríase en dar a coñecer as nosas montañas, protexelas e admiralas e amalas”.\naperta club concello día galega inscricións macizo marcha montaña natureza peña protección serra teito Trevinca vilanova\nCelebración do 25N en Ourense


A USC E COGAMI IMPULSARÁN UN CENTRO DE ESTUDOS UNIVERSITARIOS DA DISCAPACIDADE E A DEPENDENCIA\nO reitor e o presidente da Confederación Galega de Persoas con Discapacidade asinaron un convenio marco.\nA USC e a Confederación Galega de Persoas con Discapacidade (COGAMI) crearán un Centro de Estudos Universitarios da Discapacidade e a Dependencia no que se prestará especial atención ao estudo e análise dos labores socioasistenciais que a Confederación desenvolve nos centros de atención diúrna que actualmente xestiona.\nEste é un dos puntos recollidos no convenio marco asinado este martes no Salón de Graos do Colexio de San Xerome entre o reitor da USC, Juan Casares, e o presidente da de COGAMI, Anxo Queiruga, para o establecemento dun marco de actuacións conxuntas en actividades de investigación e docencia no eido da discapacidade e a dependencia. Conforme este acordo, fomentarase e facilitarase a participación activa en todas as actuacións de carácter formativo e divulgativo que no eido das competencias deste centro se realicen do Consorcio Galego de Servizos de Igualdade e Benestar así como do seu persoal técnico.\nO acordo vai promover igualmente a colaboración na realización de prácticas e na realización de actividades formativas nas propostas docentes promovidas pola USC, en particular no Máster Universitario en Administracións e Institución Públicas da Facultade de Dereito e no posgrao en Xerontoloxía, co obxecto de achegar a realidade das persoas con discapacidade ou dependencia ao eido universitario.\nA vixencia do acordo, iniciándose no momento da súa sinatura protocolaria, coincidirá co período de duración da actividade do Centro de Estudos Universitario da Discapacidade e a Dependencia. As colaboracións derivadas deste acordo marco desenvolveranse a través de convenios específicos, tendo en conta a natureza da colaboración e o centro onde se realice o traballo.


O Centro Coreográfico Galego leva a Vigo a súa interpretación contemporánea de 'As catro estacións' - AGADIC\nO Centro Coreográfico Galego leva a Vigo a súa interpretación contemporánea de 'As catro estacións'\nO Teatro Afundación ofrece mañá sábado, ás 20.30 horas, o novo espectáculo da compañía pública, dirixido por Mercedes Suárez e con coreografías de Kenneth Tindall e Iker Gómez a partir da composición de Antonio Vivaldi\nA produción continuará a súa xira galega ata primeiros de decembro, con funcións programadas en Rianxo, Vilagarcía, Ourense, O Barco, Pontevedra e Santiago\nVigo será mañá a primeira parada da xira de ‘As catro estacións’, a nova produción do Centro Coreográfico Galego (CCG) que, desde a danza, lle achega ao público unha ollada contemporánea da composición clásica de Antonio Vivaldi. O Teatro Afundación acollerá ás 20.30 horas este espectáculo coreografiado por Iker Gómez e Kenneth Tindall.\nTras a súa presentación en Vigo, ‘As catro estacións’ continuará a súa viaxe por diferentes escenarios galegos, con funcións programadas en Rianxo (28 de outubro), Vilagarcía de Arousa (12 de novembro), Ourense (19 de novembro), O Barco de Valdeorras (25 de novembro), Pontevedra (26 de novembro) e Santiago de Compostela (do 1 ao 3 de decembro).\nA responsable do Centro Coreográfico, Mercedes Suárez, asumiu a dirección desta nova produción co obxectivo de continuar a difundir a danza entre o gran público. Para isto, nesta ocasión propón unha recreación da popular obra de Vivaldi, coa que se establece un paralelismo coa paisaxe galega a través das coreografías deseñadas e das imaxes que se proxectan no escenario.\nAs entradas para asistir á función de mañá en Vigo poden adquirirse na billeteira electrónica de Ataquilla, así como no despacho de billetes do Teatro Afundación nos seus horarios habituais.\n-Máis información no web do Centro Coreográfico Galego


CROQUES: A La Voz de Galicia tocoulle a lotería de Fernando Salgado\nPublicado por Perfecto Conde en 19:09\nEu tamén quero cartiños para o meu Blog.\nSr. Director, ollaches ben no boletín se tamén lle dan cartiños a "Libertad Digital", por aquilo de encherlle máis o bandullo ao elemento chamado Pío Moa e toda esa tropa do demo.\nCanta razón ten, don Perfeuto.\nPero teño a estraña intuición de que a vostede, a min e ao resto dos galegos, non os ha tocar esa lotaría que tan xenerosamente distribúe o Salgado, isto é, o goberno da Xunta da Galicia.\nPero a este Fernando Salgado non lle tocara tamén a el a lotaría? Hai que ver o ben que saben acertar nos números.\nVaia: unha nova que non é nova en ningures (mais que nun blog). E logo?\ninteresante post sobre o asunto\nAlégrome que volvera collerlle o ritmo, don Perfecto, estaba a pensar que fora flor dun día.\nSe o volve facer, ao millor perdo o costume de visitalo todos os días.\nSr.Director, no meu blog deixeille unhas oito preguntas sobre o que Vd. pensa (ou desexa) que sexa para ben.\nCoido que esa lotería que reparte o Sr.Salgado(antigo camarada noso, en tempos non moi doados)tamén nos toque a nós. Nembargantes si son cartos que veñen do erario público eu xa non os quero, iso que sexa soamente para os medios (falsimedia). Así nos vai.\nE iso son so as axudas directas... ¿que dicir das indirectas? A TVG cotnrata... a La Voz de GAlicia, tantos cartos para delegacións da TVG... a La Voz de Galicia e a un par de medio máis... ¿Retransmitir a misa os dimingos? A La Voz de Galicia... ¿Axudas á produción? A LA Voz de GAlicia e a Antón Reixa. ¿Contrata de programas na TVG? A LA Voz de GAlicia, Reixa e a Francisco Casal...


FADEMGA - Plena inclusión - Galicia No Día Internacional do Traballo, reclamamos contornas laborais accesibles\nFADEMGA Plena inclusión Galicia aposta por unha continua e progresiva implantación de medidas de accesibilidade cognitiva que poidan servir para facilitar o acceso de persoas con especiais dificultades de comprensión a postos de traballo e á promoción interna. A Federación vén desenvolvendo a adaptación de material a lectura fácil, tanto na información facilitada a traballadores, como na adaptación dos postos de traballo, o acceso ao emprego, a formación… o que facilita a inclusión laboral do colectivo.\nNo ámbito do emprego público, a Federación tamén colabora coas Administracións desenvolvendo material adaptado. Grazas a esta colaboración, as persoas aspirantes poden dispoñer de temarios, exercicios, e formularios de inscrición accesibles, que lles permiten poder prepararse as mesmas con garantías.\n:: Xornadas de Emprego Personalizado\nO próximo mes de xuño, a Confederación española Plena inclusión organizou dúas Xornadas sobre Emprego Personalizado, unha metodoloxía de acceso ao emprego daquelas persoas con discapacidade intelectual ou do desenvolvemento que teñen maiores necesidades de apoio. Estas xornadas desenvolveranse respectivamente en Madrid e Sevilla os días 14 e 18 de xuño, co apoio de Fundación ONCE ( a través do seu programa POISES, financiado polo Fondo Social Europeo). Xunto a iso, tamén organiza, coa colaboración de Banco Santander e Fundación Universia outra xornada sobre acceso á función pública das persoas con discapacidade intelectual ou do desenvolvemento, que terá lugar en Madrid o día 21 de xuño.


Xardín de ameixa | Facenda en pastos en liña | January 2020\nCategoría Xardín de ameixa\nFormas eficaces de controlar pragas ameixas\nTodo o mundo sabe que moitas plantas de xardín e xardín están expostas aos efectos nocivos dos microorganismos e varios parásitos de insectos. Sen excepción e ameixa. Se non sabe como coidar adecuadamente a ameixa na primavera e non tomar medidas preventivas nin un tratamento adecuado, entón as pragas non lle permitirán recoller unha colleita decente de froitas saborosas.\nOs áfidos son unha das pragas máis comúns das árbores de xardín. Trae grandes danos ás plantas ata a morte. Neste artigo analizaremos como son perigosos os áfidos nas árbores e como tratar con este flaxelo. ¿Que é perigoso para as ameixas? Debido á prevalencia da praga, cada xardineiro ten que saber como se ven os pulgões na ameixa e como tratar con ela.\nAmeixa: beneficio, dano, contido calórico, composición, uso\nA ameixa é un dos froitos máis populares en nenos e adultos. Ademais do feito de que se fabrican moitas sobremesas favoritas, a froita tamén ten moitas propiedades curativas. E a ameixa non perde as súas propiedades con ningún tratamento. Ameixa: valor nutritivo, vitaminas e minerais. A ameixa é considerada xustamente un produto dietético, o seu valor nutricional é duns 30 kcal por 100 g.\nCopyright 2020 \_ Facenda en pastos en liña \_ Xardín de ameixa


Voto por correo residentes - Xerais 2019 - BNG - Bloque Nacionalista Galego\n05 Mar 2019 ás 09:05\nTodo/a elector/a que desexe exercer o seu dereito a voto por correo debe persoarse diante de calquera Oficina de Correos, e solicitará o certificado de inscrición á Delegación Provincial da Oficina do Censo Electoral (OCE) correspondente, en impreso oficial fornecido nas propias Oficinas de Correos. A solicitude dos certificados pode efectuarse desde o día 6 de marzo até o 18 de abril.\nO/A elector/a deberá identificarse co seu documento de identidade (non se admite fotocopia do mesmo), e a funcionaria/o de correos comprobará a súa identidade e a coincidencia da sinatura que figura no documento de identidade coa da solicitude.\nUnha vez cumprimentada a solicitude, envíase por correo certificado á Delegación Provincial da OCE, a cal –comprobada a inscrición do elector/a- realiza a anotación correspondente no censo, coa finalidade de que o día das eleccións non se realice o voto persoalmente. É importante sinalar que o inicio da tramitación do voto por correo –aínda que despois se desista- impide o voto en mesa electoral o día das eleccións.\nNo prazo comprendido entre o 8 de abril ao 21 de abril, a OCE enviará ás/aos solicitantes do voto por correo a documentación electoral. O envío realízase por correo certificado, ao enderezo sinalado polo elector/a na solicitude de inscrición do censo electoral, ou no seu defecto (se non consta o enderezo), ao enderezo que figura no censo electoral.\nA Delegación Provincial da OCE envía ao/á elector/a o certificado de inscrición no censo, as papeletas e sobres electorais, o sobre no que figura a dirección da Mesa electoral na que lle corresponde votar ao solicitante do voto por correo, e un folla explicativa de todo o proceso.\nA recepción da documentación será recibida e asinada persoalmente polo/a interesado/a, acreditando a súa identidade ao/á funcionario/a de correos que lla entregue. Se non se encontra no enderezo o/a interesado/a, o/a funcionario/a de correos deixa aviso ao/á interesado/a para recoller persoalmente a documentación electoral nas Oficinas de correos, acreditando a súa identidade. Quer dicir, que os/as funcionarios/as de correos non poden deixar a documentación no enderezo a familiares, amigos/as, ou calquera outra persoa que non sexa o/a solicitante do voto por correo.\nCoa documentación electoral no seu poder, o/a elector/a, elixe a papeleta de voto e introdúcea no sobre branco sen marcas, chatas, ou manipulacións. De seguido, este sobre e máis o certificado de inscrición no censo electoral introdúcese no sobre que contén o enderezo da mesa electoral, e envíase por correo certificado e urxente antes do día 24 de abril.


AGACA | 2014 Novembro\nAGACA organiza o Seminario Novas Oportunidades das Cooperativas en Tempos de Crise Económica\nCoincidindo co XXV aniversario da Asociación Galega de Cooperativas Agroalimentarias, o 5 de novembro a entidade organizou este seminario onde se abordarán temas de grande interese para as cooperativas como poden ser a oportunidade que supón a aplicación da Lei de Fomento da Integración de Cooperativas ou a reforma da PAC (Política Agraria Común) e os seus efectos nos distintos subsectores económicos e as conclusións da conferencia do Sector Lácteo organizada pola Comisión Europea.\nA actividade diríxese a directivos, membros de Consellos Reitores, xerentes e cooperativas socias. O subdirector xeral de Fomento Industrial e Innovación do Ministerio de Agricultura, Alimentación e Medioambiente, Rafael Bolívar, será o encargado de afondar na Lei de Fomento da Integración de cooperativas, actuando como moderador do relatorio o director xeral de Cooperativas Agro-alimentarias de España, Eduardo Baamonde.\nA intervención relativa aos efectos previstos da Reforma da PAC terá como relatores a Gabriel Trenzados, técnico de Asuntos para a UE e Internacional de Cooperativas Agro-Alimentarias; Fernando de Antonio, técnico de Gandería de Cooperativas Agro-alimentarias, e José Luis Antuña, director xeral de Feiraco e presidente da INLAC (Interprofesional Láctea).\nOutra destacada intervención correrá a cargo de Fernando Sánchez Salinero, xerente do Instituto Desarrollo PYME, experto en xestión empresarial con numerosos libros publicados sobre a materia. Ademais, Iván Novo, como xerente de UCOGA, ofrecerá información sobre a corretoría de seguros UCOGA, participada por cooperativas e entidades afíns galegas, e Carmen Sabrí, directora de Negocio Agrario de La Caixa centrará a súa exposición nun financiamento especial para a agroalimentación.\nO acto de inauguración correrá a cargo da Conselleira do Medio Rural e do Mar, Rosa Quintana; o director xeral de Traballo e Economía Social, da Consellería de Traballo e Benestar, Odilo Martiñá e a directora xeral de Produción Agropecuaria da Consellería do Medio Rural e Mar, Patricia Ulloa; xunto con presidente de Cooperativas Agro-alimentarias de España, Fernando Marcén, e o presidente de AGACA, José Montes.


As últimas innovacións en gandaría e agricultura daranse cita a próxima semana na Alltech ONE Virtual Experience - Campo Galego\nInicio / Noticias de empresa / As últimas innovacións en gandaría e agricultura daranse cita a próxima semana na Alltech ONE Virtual Experience\n16/05/2020 4:38 p.m.\nAlltech deu a coñecer o elenco de conferenciantes maxistrais que destacarán na Alltech ONE Virtual Experience, cando o programa dixital se inaugur este luns 18 de maio de 2020. Esta experiencia virtual ofrece aos participantes visións perspicaces baixo demanda que transcenden a cultura e o sector agroindustrial, presentando solucións guiadas pola innovación, para vencer retos na agricultura, a gandaría, no mundo dos negocios e na nosa vida cotiá.\nCady Coleman, exastronauta da NASA e Coronel das Forzas Aéreas estreará a experiencia virtual cunha presentación en streaming o luns 18 de maio. Cady Coleman pasou un total de 180 días na Estación Espacial Internacional levando “o teletraballo” a outra fronteira. De formación química, cun doutoramento en ciencias e enxeñaría dos polímeros, Coleman é pioneira da investigación en ciencias dos materiais, en biotecnoloxía, en ciencias da combustión e en física dos fluídos. É unha apaixonada defensora da importancia da inclusión, da colaboración e da innovación na resolución de problemas. Ela presentará un debate cautivador acerca da vida no espazo, a resiliencia e o permanecer conectados desde calquera dominio.\nA Alltech ONE Virtual Experience tamén contará con David McWilliams, economista e profesor adxunto de Economía Global, no Trinity School of Business, do Trinity College, en Dublín. McWilliams dedicou a súa vida profesional a facer que a economía sexa alcanzable, cun toque de humor e enmarcándoa nun contexto histórico. Renombrado entre os economistas máis influentes do mundo, McWilliams analiza o risco das operacións, a conduta humana e o éxito en adaptarse a mercados cambiantes. Compartirá os seus profundos puntos de vista acerca de como se tomarán as decisións empresariais no medio da disrupción global.\nJessica Adelman, CEO de ESG Results, tamén se incorpora ao panel de conferenciantes para ofrecer as súas perspicaces reflexións sobre as tendencias entre os consumidores. Adelman exerceu numerosos postos de liderado nos sectores da alimentación, da distribución, a agricultura e a gandaría, incluíndo máis recentemente o de vicepresidenta de asuntos corporativos para Kroger Co., traballando como directora xeral de asuntos corporativos, directora xeral de comunicacións, directora xeral de sustentabilidade e tamén como presidenta das Fundacións Kroger. Ela compartirá os seus profundos coñecementos acerca dos hábitos duradeiros do novo consumidor que xurdirá tras o confinamento.\nPara explorar a seguinte fronteira da produción de alimentos, Jack Bobo, CEO de Futurity, tamén se une á Alltech ONE Virtual Experience. Bobo traballa con empresas da agroalimentación para comprender mellor as tendencias alimentarias e as actitudes dos consumidores, para que poidan situarse e prosperar nun mundo cada vez máis complexo. Compartirá a súa perspectiva sobre os desafíos e as oportunidades que xurdan na seguinte era da agricultura e a gandaría.\nO maxistral panel de conferenciantes tamén inclúe ao Dr. Frank Mitloehner, profesor e especialista en calidade do aire, na Extensión Cooperativa do Departamento de Ciencias Animais, da Universidade de California, en Davis. Mitloehner abordou con éxito a narrativa negativa que rodea ao impacto que ten a industria agropecuaria sobre o medio ambiente, por medio dunha comunicación clara e con datos, ilustrando as relacións existentes entre as actividades humanas, a dixestión animal, a produción de alimentos e a química da atmosfera. Ofrecerá unha análise exhaustiva, separando os feitos reais dos ficticios, salvando as brechas na comunicación.\nO Dr. Mark Lyons, presidente e CEO de Alltech, pecha con broche de ouro o destacado panel de conferenciantes, cun chamamento á colaboración para mellorar a xestión das explotacións agropecuarias e a produción de alimentos, o benestar humano e o dos animais e a conservación dos recursos naturais. Compartirá a súa visión Planet of Plenty /Un planeta de fartura xunto coa promesa, a posibilidade e a oportunidade que todos nós temos- Todos Xuntos-para dar forma ao futuro do noso planeta.\n“O noso mundo cambiou considerablemente ao longo dos últimos meses”, expuxo Lyons. “Quizais sexa hoxe máis importante que nunca ser innovador e estar conectados a medida que abracemos a seguinte normalidade. Estamos a desexar compartir saberes cautivadores ademais da inspiración que brinda a Alltech ONE Virtual Experience, de modo que sexa alcanzable para todos”.\nHaberá, en streaming, unha conferencia maxistral distinta na Alltech ONE Virtual Experience cada día ás 15:00 hora local, a partir do luns 18 de maio até o venres 22 de maio. As persoas inscritas poderán participar en coloquios con oradores selectos directamente tras as súas presentacións. As persoas inscritas que non poidan conectarse ás presentacións programadas en streaming, poderán acceder posteriormente a elas baixo demanda.\nTamén, a partir do 18 de maio, estarán dispoñibles os temas das diferentes sesións, que explorarán os retos e as oportunidades en temas agroalimentarios, entre os que se inclúen os agronegocios, a acuicultura, o vacún de carne, a agronomía, o sector leiteiro, o futuro da alimentación, o gando porcino e a avicultura. Na axenda tamén atoparán oportunidades adicionais para participar en coloquios e en paneis especiais de debate, ademais de ofertas de entretemento.\nAs persoas inscritas terán acceso 24/7 a todas as presentacións con contidos en exclusiva e actualizados mensualmente.\nConsulta aquí o programa completo da Alltech ONE Virtual Experience


ALCOUVEBLOG: 12/2010 - 01/2011\nNo CEIP de Cabanas temos a honra de ter no noso vestíbulo un mural do gran pintor galego Rafael Ubeda.\nSe queres saber algo mais de este artista aquí che ofrecemos información sobre a súa biografia, a súa obra e algunhas imaxes da súa obra.\nRafael Úbeda Piñeiro naceu en Pontevedra en 1932.\nAtraído pola arte desde cativo, comezou a estudar pintura de cabalete, mural e gravado ó longo do bacharelato, que cursou na súa cidade natal.\nEn 1956 trasladouse a Madrid, onde fai a carreira de Belas Artes na Escola de San Fernando, onde destacou e obtivo unha bolsa para El Paular como paisaxista. Ó mesmo tempo seguiu os cursos da Escola Nacional de Artes Gráficas.\nEntre 1963 e 1964 asistiu en Breda (Holanda), ós cursos da Hoger Akademy St. Joosta, e en Maarsen, no mesmo país, estudou as técnicas calcográficas de Hércules Seghers, xunto ó profesor Willen van Leusden. En 1965 obtivo o gran premio de pintura de Roma, e residiu nesa cidade durante catro anos, na súa etapa de paisaxismo construtivo. Os veráns pasábaos en Ámsterdam, no obradoiro do profesor Flip van der Burgt, integrándose no famoso grupo internacional de gravadores "Zebra". En 1967 foi seleccionado en Milán para realizar un gran mural na basílica da Anunciación, en Nazaret, (Galilea).\nÓ seu regreso a España sucedéronse exposicións por todo o estado, e realizou novos murais na Illa da Toxa. Concorreu a certames de gravado, técnica na que destaca. Expuxo en diferentes cidades de Europa e América. Nos Estados Unidos foi moi ben recibido, e alí regresou en 1992, invitado pola cidade de Chicago (Illinois), como único artista español, para celebrar os 25 anos da instalación dunha gran escultura de Picasso na cidade.\nExerceu a docencia, foi catedrático de institutos de segunda ensinanza en Pontevedra, Canarias e Madrid; profesor de Pintura na Escola Superior de Belas Artes de San Jorge; de perspectiva, na de San Fernando de Madrid; de debuxo e Gravado na Superior de Belas Artes de Tenerife; de debuxo na Escola Nacional de Artes Gráficas de Barcelona, e de Pintura na Facultade de Belas Artes de Pontevedra, desde a súa creación. Tamén impartiu cursos en Francia.\nA súa afición á música levouno a adquirir unha sólida formación como executante de violín, ata intervir en concertos de cámara. É doutor en Belas Artes cunha tese sobre a interacción das artes e a música.\nA súa obra figura no Museo Provincial de Pontevedra, no de Arte Contemporáneo de Madrid; Managua; Heildelgerg; Museo Carlos Maside de Sada, A Coruña; Huesca; Museo do Pobo Galego, en Compostela; Utrech; Aurich; Norden; Academia de San Fernando, en Madrid, e en numerosas institucións públicas.\nExposicións antolóxicas da súa obra tiveron lugar en Compostela, en 1989; A Coruña e Pontevedra, dúas veces, unha dedicada á pintura, e outra á obra gráfica. Igualmente, no Centro Cultural de Caixavigo, na Coruña e no pazo da Xunta de Galicia en Madrid.\nRafael Úbeda é un artista multiforme. Iniciouse nun paisaxismo de tendencia "fauve". Derivou máis tarde, durante a súa estancia italiana, cara un xeometrismo estrutural, de base cubista e cromatistmo moi quente, con vermellos dominantes, para chegar, á fin, á súa etapa actual, por completo expresionista, de raíz irónica e con idéntica estrutura xeométrica. O dinamismo da súa pintura é unha auténtica explosión de cor, de movemento. Hai nas súas criaturas énfase e deformación deliberada e altamente expresiva. Os seus antecedentes están na tradición, desde as ilustracións prerrománicas dos Beatos de Liébana a Grünewald, Van Gogh ou Picasso.\nOutro tanto acontece coa súa obra gravada, cunhas pranchas que requiren unha análise minuciosa para recoñecer a súa condición de debuxante. Está en posesión de numerosos premios e galardóns.\nPublicado por ALCOUVE BLOG en 16:09:00 No hay comentarios: Enlaces a esta entrada\nESTA É UNHA HISTORIA PRECIOSA .\nUN ESTUPENDO AGASALLO PARA OS QUE AMAMOS A NOSA LINGUA\nPublicado por ALCOUVE BLOG en 12:50:00 No hay comentarios: Enlaces a esta entrada\nORIXE DAS PANXOLIÑAS\nSE QUERES SABER DE ONDE VEN A TRADICIÓN DAS PANXOLIÑAS MIRA ESTE VIDEO\nPublicado por ALCOUVE BLOG en 11:41:00 No hay comentarios: Enlaces a esta entrada\nQUEREMOS FELICITAR O NADAL A TODA A COMUNIDADE EDUCATIVA DO CEIP DE CABANAS.\nDESFRUTADE DAS VACACIÓNS E QUE OS REIS MAGOS E O APALPADOR VOS TRAIAN MOITAS COUSAS E TODAS BOAS.\nAQUÍ TEDES ALGUNHAS ACTIVIDADES DE NADAL.\nPublicado por ALCOUVE BLOG en 11:15:00 No hay comentarios: Enlaces a esta entrada\nEtiquetas: EDLG, NADAL\nNenos e nenas do CEIP Cabanas, como a unidade didáctica de ACROSPORT xa está rematada, aquí vos deixo un recordo de todo o que traballáchedes. Espero que o pasarades ben e disfrutasedes desta modalidade deportiva, coa que aprendemos ademais do que é un PORTOR, un ÁXIL, unha AXUDA, os AGARRES... a importancia do traballo en equipo, o respecto as opinións dos demais, e a colaboración e o diálogo que require este tipo de traballos.\nPublicado por ALCOUVE BLOG en 10:58:00 No hay comentarios: Enlaces a esta entrada\nA mediados de Novembro celebramos no CEIP Cabanas o Magosto...\nComo se ven celebrando todos os anos, en moitos lugares e rincóns da nosa terra, no colexio levamos a cabo o tradicional Magosto. Tamén aprendemos como se celebra noutras rexións de Galicia e Portugal.\nComo a climatoloxía non nos acompañou no día do Magosto, comemos as castañas asadas pero pospuxemos os xogos con castañas para o 26 de Novembro. Disfrutade e recordade de novo eses momentos coa seguinte presentación...\nPublicado por ALCOUVE BLOG en 22:31:00 No hay comentarios: Enlaces a esta entrada\nEtiquetas: E.FISICA, EDLG, MAGOSTO\nO pasado 30 de Novembro tivemos no cole un obradoiro de "Cantos de Reises" no que participamos nenos e nenas, pais, nais e profes.\nAlgúns compoñentes do grupo de música tradicional "OS CHICHISOS" nos explicaron de onde veñen este tipo de cantos e as partes de que constan:\na ) Pedir permiso para cantar.\nc) Agradecemento ou queixa (asegún deran ou non aguinaldo).\nTodos e todas cantamos con eles e pasamos unha tarde ESTUPENDA!!!\nVelaí tedes un recordo desa tarde...\nPublicado por ALCOUVE BLOG en 16:39:00 No hay comentarios: Enlaces a esta entrada\nEtiquetas: CANTOS REIS, EDLG\nNenos e nenas do CEIP Cabanas, como a unidade d...\nO pasado 30 de Novembro tivemos no cole un obrad...


Agosto, 2017 | Tanto Nos Ten\nXVI NOITE DE LÚA MEIGA, O VISO\nEste sábado volvemos para o sur, e non para descansar, se non para desfrutar do festival con mellores vistas do país. Este sábado 26 de Agosto, chega o XVI Festival do Lúa Meiga no Viso, Redondela. MeighaChimpins, xogos populares, xantar popular, Cé Orquesta Pantasma, Peter Punk, Mariam Bañobre, Isabel Risco, Sons da Mina, Volta e […]\nTanto Nos Ten en San Orente, Serra de Outes\nE seguimos. Mañá venres, 25 de Agosto, volvemos ao ataque. E desta tócanos facer parada nas festas de San Orente, na serra de Outes. Tres días de festa que comezan cunha noite de concertos con Tanto Nos Ten, Son do Galpón e un Dj. No Adro da Igrexa a partir das 22:30h, comeza a festa! […]\nRomaría de Moraime, Muxía\nEsto é un non parar. Seguimos de festa e desta vez atacamos ao norte. Lugar coñecido, festa coñecida e xente festeira. Regresamos de novo a Muxía, desta vez a romaría San Roque de Moraime en Muxía. E sabemos de sobra que festa non vai faltar e desta vez menos posto que estaremos con grandes compañeiros. […]\nMañá Xoves, 17 de Agosto, xogamos na casa. Estaremos a partir da 21:00h facendo a festa dentro da programación do MeixonMusic organizado polo Café da Vila e A Tenda da Candelaria, na praza Meixón Frío de Redondela. Vide botarnos unhas bailas e coller ánimos para rematar a semana con ganas moita festa.\nTanto Nos Ten en Meira, Lugo\nHoxe luns, a partir das 23h, Tanto Nos Ten seremos os encargados de facer a verbena nas festas de Meira en Lugo. Vide pasalo ben a golpe de Luns que mañá é festivo!!!\nXI Mercado das Rutas do Mar, Muxía\nEste sábado 12, estaremos de novo en terra mariñeira. Durante todo o día, andaremos a recorrer e animar cada un dos postos presentes no XI Mercado das Rutas do Mar que se celebra este sábado e domingo na vila mariñeira de Muxía. Non faltará de nada. Pasádevos a desfrutar o día en terras da Barca. […]\nFestas do Monte, A Guarda\nEste mercores 9 de Agosto, collemos rumbo a Guarda para animar as Festas do Monte que se celebran no centro social Fuscalho. Ese mesmo día, haberá cantos de taberna, por se vos animades a enganchar a festa dende o principio. Aí vos queda o cartaz ca información. É mercores, pero que nin falte a festa!!!!\nIV Serán dos Loureiros, Arra (Montalvo)\nEste sábado, e por cuarto ano consecutivo Tanto Nos Ten estaremos no IV Serán dos Loureiros que se celebra nas inmediacións a praia de Arra en Montalvo. Durante a xornada do sabado haberá Feira de Productos Galegos, con degustacións, exposicións, música…. E pola noite, serán a cargo de todos os grupos que se desexen anotar. […]


Marilar Aleixandre ingresa na RAG termando da paisaxe e da palabra - Benvida - Real Academia Galega\nMarilar Aleixandre ingresa na RAG termando da paisaxe e da palabra - Benvida\nMarilar Aleixandre ingresa na RAG termando da paisaxe e da palabra\n14/01/17 | Actualidade: Novas |\nImprimir Marilar Aleixandre ingresa na RAG termando da paisaxe e da palabra\nO respecto polo medio natural, a defensa da lingua e a ollada ao mundo coas lentes da xustiza social e do feminismo son constantes na vida e na obra de Marilar Aleixandre. E tamén son parte fundamental do ensaio co que ingresou hoxe oficialmente na Real Academia Galega, títulado Voces termando da paisaxe galega. A escritora, bióloga e catedrática de Didáctica de Ciencias Experimentais conciliou neste texto as ciencias e as letras para advertir que tanto a nosa paisaxe física como a inmaterial están ameazadas. Mais deixou espazo para a esperanza: é posible invertir a realidade e "termar da paisaxe", en toda a amplitude polisémica dos dous termos.\nMarilar Aleixandre nun momento da súa intervención no paraninfo da Universidade de Santiago de Compostela. Autor: Xosé Castro\nFina Casalderrey foi a encargada de darlle a resposta en nome da RAG á nova académica numeraria nunha cerimonia solemne que tivo lugar no paraninfo da Universidade de Santiago de Compostela, onde ensina e investiga como profesora da Facultade de Ciencias da Educación. Ademais de congregar a representantes das distintas institucións da vida cultural, política e cívica do país, o acto, conducido polo presidente Xesús Alonso Montero, foi seguido por moitas outras persoas que quixeron participar nesta sesión pública da RAG.\nMarilar Aleixandre ocupa desde hoxe a cadeira que quedou vacante tras o pasamento de Xosé Neira Vilas. Na súa intervención non faltou unha homenaxe a quen sucede no posto, "unha honra e unha gran responsabilidade", e comprometeuse a se esforzar arreo en continuar o labor do autor de Memorias dun neno labrego. A nova académica salientou a afouteza desta novela, que leu por primeira vez nada máis instalarse, en 1973, en Vigo, porque rachou coas historias bucólicas sobre a vida nas aldeas e deu voz aos máis desfavorecidos, aos "ninguén". "Cómpre, benquerido Pepe, agradecerche que neste texto inaugural da literatura galega para nenos e nenas non falseases a realidade con azucre. Agasalláchesnos cunha chamada á rebeldía, a tomarmos partido contra o discurso da resignación e o medo. O discurso dos caladiños que mantén non haber nada que facer nin para defender a lingua galega, nin para defender os dereitos sociais, tan duramente conquistados", expresou a autora nun discurso acabado de escribir o día do primeiro cabodano do académico, o 27 de novembro de 2016.\nA alocución arrincou e concluíu escoitando as "voces silenciadas" a través da historia de Dolores Blanco, redeira e dirixente do sindicato La Reivindicadora, que sobreviviu a un paseo en agosto de 1936. Historias coma a súa pertencen á "paisaxe invisíbel que tamén forma parte do país", esa "paisaxe soñada" por persoas coma ela que loitaron pola xustiza social, valorou rematando cunha chamada a "termar da memoria, termar dos nomes" e "exercer a resistencia".\nO presidente da RAG, Xesús Alonso Montero, entrégalle o diploma de académica de número a Marilar Aleixandre\nMarilar Aleixandre entra na Academia (con sede na que foi casa de Emilia Pardo Bazán) reivindicando tamén a pertenza "á estirpe das que Rosalía de Castro chamou as literatas". "De Rosalía e de Emilia herdo o feminismo, a convicción de que as mulleres podemos acadar todo, unha idea expresada poeticamente no discurso de ingreso de Xohana Torres, Eu tamén navegar, e nos seus poemas", declarou. Por iso advertiu que, malia sermos unha literatura que agroma dunha nai fundadora, "as institucións do noso país están demorando en recoñecer as mulleres hai tempo a exerceren como intelectuais".\nAntes de profundar nas voces que terman da paisaxe, quixo recordar por último como naceu por "segunda vez" na primavera da Revolución dos Caraveis, en 1974, cando iniciou a súa inmersión en galego. Ademais da obras de Xosé Neira Vilas que lera meses antes, entre os libros que coñeceu daquela na súa nova lingua figuran as primeiras obras para o público infantil de Carlos Casares, para quen tivo tamén palabras de afecto. "É unha ledicia que o ano do meu ingreso sexa o Ano Casares, de quen admiro a solidez narrativa, a engaiolante conversa e o seu interese por articular ciencias e letras na cultura galega".\n"A reflexión sobre a paisaxe articula dúas voces que compiten en min, en nós, mythos e logos, razón e emoción, ciencias e letras. A observadora e o observado. Pretendo hoxe dar palabra ás voces que terman da paisaxe galega. Escoitar tanto a materia prima, en linguaxe científica, como ás da ollada literaria", avanzou Marilar Aleixandre. Para cumprir co propósito, empregou como ganduxo versos propios e prestados dunha morea de autores e autoras, desde a fundacional Rosalía de Castro ata as voces máis novas, como María Lado ou María do Cebreiro, e referencias aos estudos científicos de autores e autoras de Galicia e outros lugares, entre eles académicos históricos e actuais.\nA voz das rochas; da auga, con atención á voz do mar; da fervenza do río Xallas, da lagoa de Antela; valados e sebes, rodeiras e aldeas, "as puntadas que sustentan a paisaxe"; ou as plantas ventureiras fixéronse oír desta maneira científica e asemade literaria no paraninfo da USC xunto á lingua e a toponimia, a voz das mulleres e esoutra "paisaxe soñada" pero esencial que ilustrou coa loita da sindicalista Dolores Blanco.\nMarilar Aleixandre invocou o xeólogo Isidro Parga Pondal e o seu discurso de ingreso, en 1960, na RAG, e advertiu que o patrimonio xeolóxico galego que el cartografou segue suxeito a ameazas, "tanto para as rochas como para os solos ou as paisaxes singulares". Os cantís do Pindo, os montes de Porriño trabados para extraer granito; as "paisaxes mutiladas de Valdeorras" polas canteiras a ceo aberto de lousa, ou a Cova de Eirós, na que conflúen valores xeolóxicos, paleontolóxicos e arqueolóxicos, mais "en risco" pola explotación da pedra calcaria situada sobre ela, son parte dos primeiros espazos que percorreu antes de se mergullar nas "voces amordazadas da agua".\nA despedida a ríos e fontes que Rosalía puxo no século XIX na boca de quen emigra adquire hoxe outro significado por trazos irrevogábeis, alertou en referencia aos diversos factores que amezan espazos acuáticos, entre os que destacou os efectos que tería o proxecto de construción da autovía A-76 no Canón do Sil, a canalización da fervenza do Xallas, a única desembocadura en cachoeira de Europa, ou o desecamento da lagoa de Antela. Por iso reclamou "o empeño de todo o país" para que non continúe "o silencio da auga" do que se laiou Manuel María no seu poema sobre o río Miño e "harmonizar o aproveitamento de recursos naturais co respecto a paisaxes únicas".\nDe igual xeito, chamou a termar do mar como este merece nun país que tanto depende del, un mar "unha e outra vez ferido pola gadoupa da marea negra", mais tamén canteira de poetas como o Batallón Literario da Costa da Morte, colectivo sen o que, confesou Marilar Aleixandre, probablemente non tería percorrido o camiño da narrativa á poesía.\nA toponimia e a microtoponimia conforman outro patrimonio colectivo en risco que chamou a protexer. Nun país con máis de 400.000 nomes de lugares rexistrados (calcúlase que poden existir cerca de dous millóns), a "esperanza" para termar dos nomes e coñecer a paisaxe está -continuou- no traballo de estudosos nesta materia, na mocidade e na recolleita de topónimos desenvolvida polos Equipos de Normalización e Dinamización Lingüística dos centros do ensino. Outra fonte de esperanza é o exemplo das plantas ventureiras, das que "debemos aprender a resistencia", esa mesma resistencia que amosa a lingua galega nas rúas "pois hai xente nova termando dela".\nA voz das mulleres e do feminismo\nO discurso de Marilar Aleixandre detense na mirada de xénero. A pegada humana que transforma o territorio en paisaxe foi entendida como a masculina, e nela as mulleres foron durante moito tempo parte invisíbel da paisaxe ou meros obxectos de estereotipos. "Os textos galegos clásicos non se subtraen desta ollada", analizou a académica recordando que, aínda que hoxe sorprenda, "a relevancia política da obra rosaliá foi ignorada ou ocultada até os anos 1980". Fronte a esta visión tradicional e de ideoloxía patriarcal, "o feminismo crea unha nova paisaxe galega, onde as mulleres ocupan o seu lugar". "E as poetas galegas son conscientes das nosas paisaxes estaren ameazadas, vencellando explicitamente en moitos casos a degradación da natureza coa opresión das mulleres, a defensa da natureza co feminismo", conclúe.\nResposta de Fina Casalderrey\nA perspectiva de xénero tampouco faltou na resposta ao discurso de Marilar Aleixandre por parte de Fina Casalderrey, quen lembrou que é a sétima muller en tomar posesión como académica de número da RAG. "Coa súa incorporación, refórzase a potencia intelectual da Academia como grupo", salientou a encargada de lle dar a benvida á que é "unha desas voces libres que terman da paisaxe galega". "Marilar chega á Academia con cestos ateigados de ideas, de palabras descarreiradas coas que nomear os animais e as plantas todas, dende as que se refiren aos seres máis aparentemente insignificantes que pululan ao noso redor e que nos pasan desapercibidos, ata os que asoman por primeira vez. Son palabras que traerá escollidas, limpas. Talvez silenciadas ou discriminadas e que, como bióloga e literata atenta a poñerlle nome a todo o que respira, esixa rescatarmos", engadiu.\nMarilar Aleixandre e Fina Casalderrey, encargada de darlle resposta ao discurso da nova académica de número.\nFina Casalderrey trazou un amplo percorrido biográfico, temporal e espacial, da protagonista da cerimonia: a infancia entre o seu Madrid natal, Ceuta ou Dona Mencía, na serra cordobesa; a chegada como profesora de Bioloxía, nos anos setenta, ao Instituto do Calvario de Vigo, onde iniciou a inmersión no galego e foi pioneira no ensino das ciencias na lingua do país; Toba (Cee), "a terra do seu compañeiro de camiño" e onde "alimenta parte da súa imaxinería literaria"; ou a vida xa establecida en Santiago de Compostela, onde é catedrática da USC.\nAdemais de "exemplo de constancia e competencia", Marilar Aleixandre "é muller decidida, reivindicativa e comprometida con esa rebeldía que foxe da rutina para desmentir a primavera", retratou. Un "océano inabarcable" non só porque en pouco tempo, tras o seu debut literario en 1989, publicou libros esenciais na súa traxectoria, premiados e moi lidos, senón pola "impresionante fervenza de títulos e xéneros" onde aos traballos literarios se suman os relacionados coa investigación no mundo da didáctica das ciencias.\nPode descargar o discurso de ingreso na RAG de Marilar Aleixandre e a resposta de Fina Casalderrey nesta ligazón.\nBiografía de Marilar Aleixandre.


PressReader - La Voz de Galicia (Lugo): 2017-07-23 - Na morte do pai, unha celebración do seu recordo e da aldea\nLa Voz de Galicia (Lugo) - 2017-07-23 - Cultura - HÉCTOR J. PORTO\nEiré nega tamén que mova A morte do meu pai calquera aspiración documental. «Non é un diario. E no intre en que recorres á memoria xa estás facendo ficción. Foi seis meses despois cando abordei a escritura sobre eses oito días finais, dende que o meu pai ingresou no hospital ata o seu falecemento. Coa distancia no tempo medra a ficción», insiste o narrador lugués. O relato, di, é unha reconstrución orgánica que van facendo os sentimentos ao revivir aqueles momentos. «Non hai indagación. O que non recordaba, incluído nomes de persoas, non aparece. Ademais, as cousas que non lembraba tamén son un indicio da tensión daqueles momentos», explica. Tratábase —incide— de poñer en palabras os pensamentos e emocións que el tivo naqueles días derradeiros do Xavieriño. «Son tantos os que pasan polo transo de enfrontarse á morte, que era moi importante ver que a xente se sente reflectida no que se narra aquí. E teño correos de moitos lectores que me dan as grazas porque o libro lles axudou. Iso é moi satisfactorio».\nXavier e Afonso. O libro de Afonso Eiré recolle algunhas conversas co Xavier no hospital: «Son recordos contados neses días por meu pai, daquel rapaz que foi á guerra con 17 anos. Moitos contos xa llos tiña oído. Lembraba as cousas que lle impactaron máis, relacionadas moitas veces coa morte. El segue vivo nos seus recordos, lembrado polos demais, os que quedan, e no libro tamén», di o autor.


Outubro 2015 – Fala Londres\nGalicia en Portobello Wall\n6 Marzo, 2017 26 Outubro, 2015\nO muro que hai enfronte da nosa escola, o Instituto Cañada Blanch, é unha fonte de inspiración para profesores, pais e alumnos cada mañá. E éo por mor do Portobello Wall Arts Project, promovido polo Borough de Kensington & Chelsea, que leva a que a arte contribúa á rexeneración e dignificación do espazo final de Portobello Road, unindo o … Ler máis…\n‘O mundo dos morcegos’, con Manuel Arzúa\n25 Outubro, 2015 23 Outubro, 2015\nOs morcegos ven ou non ven? Sabías que as ás do morcego son as súas mans? Por que entran nos hórreos? É certo que hai morcegos de ata metro e medio? E que comen ata 10 veces o seu peso? Poden chuchar o sangue ata matar? Todas estas incógnitas e moitas máis aclaróullelas esta semana … Ler máis…\n‘Petando na música galega’ con Mercedes Peón\n14 Outubro, 2015 13 Outubro, 2015\nQue luxo onte no IE Cañada Blanch! Tivemos a canda nós nas aulas de galego a unha cantante galega que non precisa presentación: a gran Mercedes Peón! Xuntos nas aulas Mercedes e mais a rapazada conversaron, cantaron e bailaron ritmos desde os máis tradicionais aos máis modernos e innovadores. Vimos como dun xeito natural se poden mesturar a tradición galega e … Ler máis…\n13 Outubro, 2015 12 Outubro, 2015\nSi, temos nova web! A partir de agora atoparédesnos aquí, en galegoenlondres.gal. Grazas a Dinahosting temos un hosting propio á medida das nosas necesidades. E estamos moi contentos de sumarnos á arañeira máis galega co noso novo dominio .gal. Incorporamos todo o traballo feito pola rapazada nestes últimos anos na área de galego do IE … Ler máis…\nO blogueiro Alberto Ribas pasou esta semana polas aulas de galego do IE Cañada Blanch para falar cos nosos alumnos de 1º, 2º e de 3º ESO sobre dúas das súas paixóns: a gastronomía e as viaxes. Os seus dous blogs, Máis grelos -no que fala basicamente de Galicia e Portugal- e Mister Food Styler … Ler máis…\n13 Outubro, 2015 1 Outubro, 2015\nHoxe tivemos a canda nós nas aulas de galego no IE Cañada Blanch ao home de moda do cine galego. Despois de presentar onte á noite a súa última e laureada película ‘Las altas presiones‘, no London Spanish Film Festival, e tras o seu paso por todo tipo de festivais internacionais -Corea do Sur, San … Ler máis…


John Ericsson - Wikipedia, a enciclopedia libre\n31 de xullo de 1803\nFärnebo e Långban\n8 de marzo de 1889\nNew York City Marble Cemetery e Filipstad\nenxeñeiro, militar, inventor, enxeñeiro mecánico e enxeñeiro ferroviario\nPrêmio Rumford e Salón da Fama dos Inventores Nacionais\nJohn Ericsson, (31 de xullo de 1803 - 8 de marzo 1889) foi un enxeñeiro e inventor sueco, nado na cidade de Långbanshyttan, na provincia de Värmland.\nÁ idade de 13 anos participou na construción da canle de Göta (Suecia). Traballou no desenvolvemento do motor de vapor trasladándose ao Reino Unido para difundir as súas innovacións. En 1829, construíu un motor revolucionario que se colocou na locomotora Novelty. Viaxou posteriormente a Estados Unidos onde deseñou a fragata USS Princeton, na que instalou un motor de hélice creado por el mesmo. Durante a Guerra Civil Estadounidense aportou á beira nordista estadounidense o buque de guerra acoirazado USS Monitor, equipado cunha torre de canóns xiratoria. Este buque venceu ao acoirazado da escuadra sudista CSS Merrimac en 1862. O Monitor daría nome a todas as naves do seu tipo.\nCarreira temperá[editar | editar a fonte]\nA locomotora Novelty\nJohan naceu en Långbanshyttan, Suecia, sendo o menor dos tres fillos do matrimonio de Britta Sophia Yngström e Olof Ericsson. O seu irmán maior Nils, chegaría tamén a ser unha figura importante no ambiente da enxeñería mecánica en Suecia. O pai traballaba como supervisor nunha mina, pero perdeu o seu diñeiro en especulacións financeiras e decidiu mudarse xunto coa súa familia a Forsvik en 1810, buscando mellorar a súa situación. Alí atopou traballo como controlador de demolición na empresa encargada da escavación da Canle de Göta.\nOs seus fillos acompañábano no seu traballo, e pronto, as extraordinarias habilidades técnicas destes chamaron a atención de Baltzar von Platen, arquitecto da canle de Göta, quen se encargou de recrutar aos dous irmáns como cadetes mecánicos da Mariña Real Sueca, sendo desta forma contratados como aprendices na empresa da canle. Á idade de catorce anos, Johan traballaba xa independentemente como topógrafo da empresa. Malia non posuír estudos formais, recibiu con todo leccións privadas de álxebra, química, xeometría e idioma inglés, as que eran completadas por el mesmo con lecturas adicionais.\nEn 1818 morreu o seu pai, e con 15 anos de idade, ao ter que manterse por si mesmo, decidiu ingresar ao rexemento Jämtlands fältjägarregemente, en Jämtland, co grao de subtenente. Dous anos máis tarde rendeu o seu exame como agrimensor en Estocolmo, e foi ascendido a tenente. Foi enviado ao norte de Suecia para realizar o seu traballo de topógrafo, e no seu tempo libre construíu un motor de aire quente que utilizaba o fume do lume en lugar do vapor como propulsor. Patentou o seu invento, pero non houbo interese en investir nel. Tamén patentou outros inventos menores.\nSen diñeiro, xa que gastara o seu nos seus inventos, e apoiado por un amigo, o mozo aristócrata conde Adolf von Rosen, decidiu emigrar ao Reino Unido buscando un ambiente mellor para desenvolver os seus proxectos. Solicitou o seu retiro do exército ao rei Carlos XIV Xan, que llo concedeu, outorgándolle ademais o grao de capitán.\nEn maio de 1826 viaxou a Londres, cambiando o seu nome a John, atopando traballo nos talleres mecánicos de John Braithwait, que se interesou no seu motor de aire quente. Con todo, o seu motor non foi ningún éxito, pois o seu prototipo fora deseñado para utilizar a madeira do bidueiro como combustible, e non traballaba ben co carbón, o principal combustible usado no Reino Unido.\nMalia a decepción, inventou varios mecanismos máis, substitutos doutros baseados no vapor, e mellorou o proceso da calefacción agregando osíxeno supostamente á cama do lume.\nEn 1829 realizouse un concurso de locomotoras na localidade de Rainhill, sendo o premio a suma de 500 libras. Nun período de 70 días, xunto a John Braithwait, construíron unha co motor deseñado por el, á que chamaron Novelty, coa cal chegaron á competencia final xunto á locomotora Rocket, do inventor George Stephenson, quen construíra a primeira liña de ferrocarril de uso público no mundo.\nA Novelty era máis rápida e máis potente que a Rocket, alcanzando a incrible velocidade, para a época, de 50 quilómetros por hora, pero lamentablemente unha das súas turbinas fallou e a locomotora detívose, perdendo así o merecido premio.\nAo ano seguinte construíron a que sería a primeira máquina de vapor deseñada para apagar incendios, a que mediante un mecanismo dobre de pistóns nunha cámara de presión de aire, lograba unha presión constante de 680 litros por minuto e un chorro de auga de 30 metros. Ía montada nun carro de tracción animal con suspensión nas súas rodas e demoraba só 10 minutos en alcanzar a presión adecuada.\nServiu exitosamente en varios incendios de Londres, pero non logrou interesar ás autoridades. Con todo, unha delas foi comprada polo rei de Prusia en 1832, sendo Berlín a primeira capital mundial en posuír unha. Pero o esforzo económico realizado por John Ericsson foi demasiado, ao adquirir unha débeda con altos intereses que non puido cancelar, o que o levou a sufrir unha condena por un período no cárcere.\nPropulsor[editar | editar a fonte]\nCon todo isto non desanimou ao inventor, que comezou a desenvolver un sistema de propulsión para barcos impulsados a vapor e sustiuir a roda de paletas polo que sería o seu invento máis coñecido, a hélice naval, a cal patentou en 1836. Ese mesmo ano casou con Amelia Bryan, pero o matrimonio só durou 3 anos.\nA hélice naval chamou a atención do cónsul de Estados Unidos en Liverpool, Francis B. Ogden, que decidiu investir neste proxecto, financiando a construción dunha pequena embarcación impulsada pola hélice naval. En 1837 a embarcación realizou unha exitosa proba no Támese, chamando moito a atención do público, pero espertando nulo interese entre autoridades e investidores.\nJohn mellorou o deseño da nave con dúas hélices que se movían en diversas direccións. Con todo, o Almirantado Británico rexeitou o invento. Este rexeitamento conduciuno a un contacto co capitán da Armada dos Estados Unidos Robert F. Stockton, que coñecía o propulsor vapor deseñado por Ericsson e suxeriulle que levase a súa invención aos Estados Unidos de América, onde sería ben recibido.\nEricsson mudouse a Nova York en 1839. O plan de Stockton consistía en que Ericsson supervisara o desenvolvemento dunha nova clase de fragata, mentres Stockton usaba as súas conexións políticas para conseguir recursos económicos. Finalmente, trala elección do presidente John Tyler, os fondos foron asignados para desenvolver un novo deseño. Desafortunadamente, recibiron soamente o financiamento para un veleiro de 700 toneladas en lugar dunha fragata. O veleiro de guerra converteuse no USS Princeton, nomeado así pola cidade natal de Stockton.\nFixeron falla case tres anos para rematar a nave, probablemente o buque de guerra máis avanzado da súa época. Ademais das hélices, foi deseñada orixinariamente cun canón de 12 polgadas cun sistema mellorado de carga, nunha torreta xiratoria. Outra innovación no deseño da nave incluíu unha cheminea pregable.\nDesgraciadamente, as relacións entre Ericsson e Stockton fóronse facendo máis tensas co tempo. Conforme se achegaba o termo da construción da nave, Stockton presionou a Ericsson para que se retirase do proxecto, intentando atribuírse todo o mérito ante terceiros, e ocultando o feito de que foi Ericsson o inventor primario.\nStockton chegou a deseñar un segundo canón de 12 polgadas para ser montado sobre o USS Princeton. Desgraciadamente non chegou a comprender o deseño da primeira arma (chamada orixinariamente "o Orador", e renomeado por Stockton como "Oregón"), co que esta segunda arma non chegou a funcionar correctamente.\nA nave tivo un enorme éxito desde a súa presentación. O 20 de outubro o USS Princeton gañou unha competición de velocidade contra o barco de rodas de paleta británico SS Great Western, considerado ata entón como o máis rápido barco a vapor.\nDesgraciadamente durante a demostración da arma de Stockton, esta estoupou, matando ao Secretario de Estado Abel P. Upshur, e ao Secretario de Mariña Thomas Gilmer, así como a outras seis persoas. Stockton culpou do desastre a Ericsson, rexeitou pagarlle e, facendo uso da súa influencia política, conseguiu que a Armada estadounidense tampouco lle pagase. En consecuencia, o inventor desenvolveu un profundo rexeitamento pola Armada dos Estados Unidos.\nEn 1848 obtivo a súa cidadanía estadounidense. En 1852 desenvolveu o motor de aire quente, que utilizaba aire quente en lugar de vapor como propulsor, inspirado probablemente polo motor de fume de lume que xa deseñara en Suecia. Este motor non obtivo ningún éxito. Porén recibiu o premio Rumford da Academia Estadounidense das Artes e as Ciencias en 1862, polo seu invento.\nEn 1854, o 26 de setembro, presentou a Napoleón III os seus deseños de navíos de guerra cunha torre acoirazada en forma de cúpula. O emperador francés eloxiou esta invención, pero non fixo nada para levar estes deseños á práctica.\nUSS Monitor[editar | editar a fonte]\nPouco despois do inicio da Guerra Civil Estadounidense, no ano 1861, os confederados, temendo o bloqueo naval dos estados nordistas, comezaron a desenvolver unha nave blindada baseada no casco da USS Merrimac, unha fragata que fora queimada polas tropas federais cando abandonaron a base naval de Norfolk. Unha vez terminada, recibiu o nome de CSS Virxinia.\nEricsson aínda sentía un forte resentimento cara á Armada dos Estados Unidos, pero o empresario Cornelius Scranton Bushnell convenceuno para que traballase no deseño dun navío acoirazado para enfrontar ao CSS Virxinia ; a Armada nordista só posuía naves de madeira sen blindaxe.\nO inventor presentou os deseños do USS Monitor, un deseño totalmente único. A nave foi construída baixo moitas controversias e foi acabada o 6 de marzo de 1862. Era unha nave de estraña aparencia, completamente cuberta de metal, cun perfil moi baixo e unha torre xiratoria con 2 canóns.\nO 8 de marzo de 1862, o acoirazado CSS Virxinia estaba causando estragos entre a frota nordista que bloqueaba Virxinia. Coa aparición do USS Monitor, ao día seguinte produciuse unha batalla naval coñecida como Batalla de Hampton Roads que rematou en táboas, ao retirarse o CSS Virxinia polos danos sufridos.\nTras este episodio construíronse numerosos barcos segundo o patrón do USS Monitor, que tiveron unha forte influencia na vitoria dos estados do norte. Aínda que primitivo segundo os estándares modernos, moitos elementos básicos do deseño do USS Monitor foron copiados nos buques de guerra que se crearon a partir de entón por outros deseñadores. O USS Monitor tivo un final absurdo, ao afundirse dous anos máis tarde, cando unha das súas comportas quedou mal pechada durante un mar groso, inundando a nave. Perdéronse 16 dos seus 62 tripulantes no naufraxio.\nMáis adiante, Ericsson traballou no desenvolvemento de diversos modelos de torpedos, particularmente no Destroyer, un barco torpedeiro que podía disparar os seus proxectís baixo a auga.\nNo libro "Contributions to the Centennial Exhibition", (1877, reimpreso en 1976), presentou os así chamados "motores solares" que utilizaban a enerxía do sol como propulsor para un motor de aire quente. Unha vez máis, amargado e afogado polas dificultades económicas, o inventor vería como o seu motor solar non atoparía aplicación práctica nos seguintes 100 anos.\nJohn Ericsson morreu o 8 de marzo de 1889, á idade de 85 anos. Os seus restos foron levados dos Estados Unidos a Estocolmo polo USS Baltimore e de alí ao lugar do seu último repouso, nun mausoleo na cidade de Filipstad.\nWikimedia Commons ten máis contidos multimedia na categoría: John Ericsson\nTraído desde "https://gl.wikipedia.org/w/index.php?title=John_Ericsson&oldid=5669075"\nNados no condado de Värmland\nA última edición desta páxina foi o 14 de xaneiro de 2021 ás 06:59.


Marzo 22, 2016 – Marlou\nQue o galego non colla bozas!\nMarzo 22, 2016 ~ marlougalega\t~ Deixa un comentario.\nO pasado 21 de febreiro, día da lingua nai, un grupo de alumn@s de 2° de Bacharelato fo IES Felix Muriel de Rianxo, preocupados polo priceso de castelanización que sofre a nisa lingua, decidiron poňer o seu grao de area para reverter ese proceso e procurar a súa dignificación, limpando o galego de castelanismos.\nAs ansias eran moitas. A ilusión grande. Pronto xurdiu o produto: un blogue no que cada entrada avise sobre o uso correcto ou non de palabras que empregamos habitualmente en galego, ignorando moitas veces que non son galegas, polo contra desprazaron e substituíron ás formas galegas.\nAgora que se cumpre un mes desde que xurdiu a idea, xusto no Día da Poesía, xa teňen uns resultados para presentar ao mundo. Se ben, son conscientes de que este só é o inicio do camiňo, a posta en marcha dun traballo colaborativo pola lingua no que tod@s podemos participar.C\nEstamos convidad@s a entrar GZT


¡Non o perda..!\nDa cultura megalítica á etapa romana\nO Concello de Rábade está integrado na comarca lucense da Terra Chá, no cuadrante nordés de Galicia. As súas coordenadas xeográficas son as seguintes: 43º 6' Lat N e 7º 37' Lonx W. A distancia de Rábade á capital da provincia, Lugo, é de 15 Km, e o seu termo municipal é limítrofe cos de Begonte e Outeiro de Rei.\nA súa reducida extensión territorial, de 5,2 Km correspóndese co 0,41% da comarca. Este Concello está constituído por unha única entidade de poboación, a vila de Rábade. Segundo o Padrón Municipal de Habitantes de 1996 contaba entón con 1.588 habitantes. Presenta ademais un peculiar carácter diferencial con respecto ó entorno definido pola comarca na que se integra, A Terra Chá, pois a súa estrutura socioeconómica segue as pautas propias dunha economía desenvolvida.\nRábade experimentou unha progresiva transformación orientada a converterse nun importante centro de comunicacións e núcleo de servizos, sendo especialmente importante o seu crecemento nos anos 70 e 80.\nPoliticamente, Rábade é un Concello independente dende que en 1925 se segregou do Concello de Begonte (a súa primeira corporación municipal constituíuse o 28 de maio de 1925).


Posted on 11 mayo, 2017 at 10:40 am\nA III edición dos premios Galicia Spin-off arrancou o 25 de abril e ata o día 18 de xuño permanecerá aberto o prazo de inscrición destes galardóns que convocan Banco Pastor e GCiencia. Como xa ocorrera en edicións anteriores, a convocatoria está aberta a todas as empresas que teñan algún tipo de vinculación coas universidades galegas, tanto no apartado Idea Emerxente (que premia ás empresas e ideas máis innovadoras) coma no de Selo de Calidade (que distingue as traxectorias empresariais máis destacadas).\nAs empresas interesadas en participar nos premios terán que remitir a súa candidatura ao enderezo de email galiciaspinoff@gmail.com e obterán toda a información necesaria na web do portal GCiencia, na sección Galicia Spin-off do seu site Empresa. Entre os datos que se solicitan aos participantes atópanse unha breve descrición da actividade da empresa e dos méritos que xustificarían a concesión do premio. Ademais poderán achegar documentación complementaria para xustificar a súa candidatura. Un xurado formado por autoridades do mundo universitario, empresarial e de institucións vinculadas á ciencia elixirá aos gañadores, que se darán a coñecer ao longo do mes de xullo.\nDespois da integración de Banco Pastor no Grupo Banco Popular, Galicia é o primeiro mercado para o banco, xa que é nesta Comunidade onde conta coa maior cota de todo o territorio nacional, tanto en crédito como en depósitos. Popular conta en Galicia con 254 oficinas e preto de 700.000 clientes, dos que máis de 123.000 son pemes, autónomos e comercios. Ademais, continúa co seu apoio aos emprendedores e aos empresarios galegos, e boa proba delo son os máis de 1.200 millóns de euros de novo financiamento concedido ao segmento de pemes durante 2016. En definitiva, Popular e Pastor teñen unha forte aposta por Galicia e as súas familias, empresas, autónomos e comercios.\nGCiencia é unha publicación de Ciencia Galega Industrias Creativas S.L. que se ten convertido no medio de comunicación de referencia da ciencia en Galicia. GCiencia foi galardoada recentemente co Premio de Xornalismo Dixital polo Foro da Comunicación de Galicia, e participa nos programas de Fomento da Cultura Científica, Tecnolóxica e da Innovación da Fundación Española para a Ciencia e a Tecnoloxía (FECYT), do Ministerio de Economía e Competitividade.


Chámase Manuel, pero todo o mundo o coñece como Chao, un mote que adoptou na clandestinidade e cando estivo preso. Quedou no maxín dos coruñeses para sempre, igual que o seu carácter activista, de loitar polo que el consideraba xusto\nO edificio acolle o venres un coloquio ás 20.00 horas para falar dos 40 anos de vida | PEDRO PUIG\nChámase Manuel, pero todo o mundo o coñece como Chao, un mote que adoptou na clandestinidade e cando estivo preso. Quedou no maxín dos coruñeses para sempre, igual que o seu carácter activista, de loitar polo que el consideraba xusto. En Elviña, era inxusto que non tiveran auga nin luz e aínda que o asociacionismo daquela non era legal, xuntouse cun grupo de amigos, con Lino e Emilio Jaspe, un policía ao que lle levantaron unha escultura, veteranos todos que contaron con leña verde, Manuel Rivas, entre outros, Carlos López de la Iglesia ou Carlos Maceiras, que axitaron o barrio para reclamar necesidades básicas.\nChao acórdase dunhas pegatinas cun home como afogando para pedir auga corrente. Isto foi o xérmolo do que se ergueu, un centro cultural, Tempo Novo, que hoxe cumpre 40 anos. Celebrarano o venres cun coloquio ás 20.00 horas no salón de actos para irse o sábado de romería cun pregón do veciño Rivas ás 12.00 horas, un xantar coa Pulpeira de Melide e actuacións de Cántigas da Terra, Donaire, Son d’aquí e da Asociación de Amigos do Acordeón da Coruña pola tarde. Tamén haberá poesía con Carlos Casás, que voltará á noite con máis versos para dar paso á pandeireta de Maghúa e o folk de Dequenvessendo.\nIsto será o sábado e o domingo, Elviña-Castro 2018 incluirá un roteiro polo xacemento, sesión vermú con Juanpiño e festa infantil, na que aparcará unha caravana de xogos populares, á partir das 16.30 horas. Con esta batería de actividades, o vello Elviña homenaxeará dalgún xeito a aqueles que como Chao expandiron libros ocultos que viñan de Arxentina, “tiña unha vida activa, pero caladiña”. Aos rapaces, Chao contáballes anécdotas dos persoeiros de alí, que despois volcou en novelas. Antes que se formasen en colectivo veciñal, este grupo de persoas reuníase na de Isolina a arreglar o mundo. Logo sentiron a necesidade de trasladalo en feitos: “Íamos ao Concello, pero aínda non empezaran os democráticos e xa sabes o que atendían daquela”.\nNon querían que o seu equipo de fútbol, o Relámpago de Elviña, que triunfaban nos modestos das Mariñas, seguise indo ao río a ducharse. Formáronse en plataforma, organizaron manifestacións e grazas ao principio de acción-reacción, xuntáronse máis.Entre todos pensaron que facía falta un edificio que aglutinase ás súas demandas e que os futbolistas tiveran vestiarios e tamén que a cultura tivese acubillo porque “a cultura é elemental”. Un señor cedeulles un terreo por un prezo simbólico e conseguiron polas aportacións dos membros cartos para mercar material e comezar a construír o soño.\nTempo Novo colleu altura grazas aos albaneis e carpinteiros da zona que aproveitaban os sábados pola tarde: “Daquela eran sábados ingleses, traballaban ata o mediodía”, e os domingos para avanzar. Con O Trus como capataz da obra, dérono feito en dous anos e pico. Faltaba un pequeno empurrón e Chao conseguiuno chamando á porta da clase política, en concreto, a un coñecido, man dereita de Vázquez Portomeñe, que comprobou que a estrutura estaba feita e ingresou nunha conta dous millóns de pesetas: “Era un momento en que Europa empezou a mandar pasta”. Terminaron o local e había que amoblalo. A muller de Chao puxo os mobles, o grupo Atlántica achegouse á inauguración cun cadro cada un e os demais trouxeron libros ou o que tiñan. Nas escrituras aparecen todos como propietarios.\nDe feito, tiveron que ir a asinar en grupiños co avogado Andrés Salgueiro. Podería ser que o día que abriron houbese 50.000 persoas, di Chao, quen acude os mércores no veranciño a Tempo Novo. Alí reúnense a iso das sete os da escola de gaitas e os acordeonistas e os pais van comer churrasco mentres os pequenos bailan: “A semente florece”. As mulleres ganchillan, os do Relámpago meten goles e Elviña Castro, Elviña Castro está vivo. l\ndo centro barrio cultural qué altura\nLas emigraciones de coruñeses al extranjero descendieron un 62%


Romper convencional, despedimento económico ou saída voluntaria? | Webjetive\nRomper convencional, despedimento económico ou saída voluntaria?\nen caso de dificultades económicas, o empresario pode ser tentado Para recorrer a pausas convencionais en lugar de ter que implementar un procedemento de despedimento por razóns económicas que son complexas e susceptibles de ser impugnadas no xulgado. Pero é legal? Para o empregado, é a ruptura convencional máis ou menos vantaxosa que o despedimento económico? Master Christophe Noel, un avogado por máis de 20 anos e especializado en dereito social, ilumínanos nestes problemas. Sitio web: www.christophenoel.com.\nA pausa convencional non debe permitir que eludir as regras de dimisión\nen caso de dificultades económicas, un O empresario non pode recorrer a pausas convencionais dun xeito colectivo, xa que isto equivalía a eludir as regras de despedimento colectivo por motivos económicos, particularmente en relación coa consulta dos representantes electos e privar aos empregados das garantías adxuntas aos acordos e copia de seguridade de GPEC plans para emprego.\nPor outra banda, con respecto ás rupturas individuais, é moito máis difícil demostrar que houbo por parte do empresario unha vontade para eludir as regras legais. Polo tanto, é posible que a mesma compañía propón un despedimento económico a un empregado e unha ruptura convencional a outro empregado.\nDespedimento económico, moito máis vantaxoso\nO único punto común entre a ruptura convencional eo despedimento económico é a posibilidade de que os empregados estean matriculados en pôle Emploi e recoller prestacións por desemprego.\nPara o resto, o despedimento económico é moito máis vantaxoso:\nOs empregados licenciados beneficianse dun aumento nos seus dereitos de despedimento legal ou convencional;\nque poden recibir as medidas adoptadas no Plan de salvagarda de emprego para empresas con máis de 50 empregados;\nDeben beneficiarse necesariamente dunha busca de reclasificación na empresa ou ao grupo a que pertence;\nque gozan dun contrato de seguridade profesional ou dunha reclasificación deixa despois do tamaño da empresa, destinada en particular para facer accións de competencia.\nA ruptura convencional ofrece ao empregado A posibilidade de romper amablemente e sen demora o seu contrato de traballo, en condicións financeiras que debe saber para negociar, que por desgraza non é a miúdo o caso. Se o empresario está case sistematicamente aconsellado, este non é o caso da maioría dos empregados que asinan unha pausa convencional.\nen dúbida, mellor para absterse de firmar\nOs empregados licenciados sempre teñen a capacidade de desafiar o seu despedimento, por outra banda, aqueles que asinaron unha pausa convencional, a menos que o seu consentimento sexa obsoleto (por DOL, violencia ou erro), en caso de acoso por exemplo. Existen estes casos, pero son moi raros.\nA ruptura convencional Pírese en principio calquera posibilidade de remedios legais no contrario do despedimento por motivos económicos que permite ao empregado Actúa contra o seu empregador para desafiar o procedemento e as razóns para romper.\nEsta diferenza é obviamente capital se o empregado non está moi seguro dos seus dereitos cando o seu empregador ofrécelle unha pausa convencional. En dúbida, é mellor absterse de asinalo.\nNon hai ruptura convencional en caso de PES\nO plan de copia de seguridade do emprego (PES ) é obrigatorio para as empresas con máis de 50 empregados en caso de despedimento económico colectivo (máis de 10 despedimentos en 30 días).\nUnha pausa convencional non pode ser asinada consecutivamente a un PES. Doutra banda, o empresario pode poñer en marcha un plan voluntario de saída (PDV).\nO PDV: no mesmo espírito que unha pausa convencional\no consello de obras ou os delegados do persoal deben ser consultados cando se prevé o establecemento de un PDV.\nEstes son os empregados que se ofrecen para unirse a este plan, porque o empresario non pode impoñer, por definición, unha saída voluntaria.\nSe os empregados voluntarios cumprir as condicións iniciais fixados polo plan, asinan un descanso agradable terminen no seu contrato de traballo, o mesmo “espírito”, pero non do mesmo xeito, unha ruptura convencional.\na) As principais regras de despedimento económico aplicables ás saídas voluntarias\no establecemento dun plan de salvagarda o traballo cando polo menos 10 amables Os pausas son considerados en trinta días en empresas con máis de 50 empregados;\na proposta aos empregados relevantes dun contrato de seguridade profesional ou a Deixe de reclasificación;\na prioridade aberta ofrecida aos empregados;\no beneficio das prestacións por desemprego.\nb) As regras de despedimento económico que non son aplicables ás saídas voluntarias\na obriga de reclasificación, tamén é un dos intereses esenciais para as empresas que adopten un PDV;\nos criterios de despedimento;\nde mantemento antes do despedimento;\nO empregado non pode contestar a causa da xurisdición do seu contrato de traballo, de xeito idéntico á ruptura convencional.\nA mellor forma de negociar é anticipar un xuízo\npara un xuízo amable como para a pausa convencional, a emisión de bonificacións legais debe ser fóra dos campos de negociación, porque estes subsidios están legalmente debidos.\nPermite que as indicacións de preguntas compensen a perda de emprego, que aprecian segundo a idade do empregado , a súa antigüidade e segundo as posibilidades de su En caso de disputa de despedimento antes de que o prud’hommes non asine unha pausa amigable.\nNon debemos ignorar as posibles contribucións sociais, o CSG / CRD ou os impostos que é probable que se apliquen a estas bonificacións, seguindo a súa cantidade global (subvencións legais incluídas).\nParadoxalmente, a mellor forma de negociar aínda é anticipar un xuízo, en Para medir as súas posibilidades con lucididade e avaliar razoablemente a cantidade de emisións asignadas, para finalmente facer unha oferta que constitúe unha concesión razoable en relación a esta oportunidade de gañar o seu xuízo.\nbalance: un dispositivo que o fai non satisfacer a todos os empregados\nMaster Christmas descobre que os empregados que están satisfeitos de asinar un descanso convencional son os que xa tiñan a vontade da empresa e que tiña xa anticipou a súa partida.\nPara os demais, a maioría, é dicir aqueles aos que a empresa propón saír, sen realmente desexar, non pode haber satisfacción. ‘Sobre a única condición de recoller bonos subvencións.\nPero é cada vez máis raro desde a nova lei de financiamento da Seguridade Social, que ten en voz alta a cantidade de cargas sociais sobre os beneficios da ruptura pagada despois do 1 de xaneiro de 2013 (paquete social do 20% e as contribucións sociais do dobre do teito da Seguridade Social ).\nFamilia de meta de parella\nempresa de California, a marca francesa ás inspiracións americanas


POLÍTICA DE PRIVACIDADE. AVISO LEGAL | Fundación Galiza Sempre\nPOLÍTICA DE PRIVACIDADE. AVISO LEGAL\nEste documento contén as principais condicións xerais que rexen o acceso e o uso, así como coa privacidade das usuarias e usuarios, nos sitios e servizos en liña da Fundación Galiza Sempre (en diante FGS). É de aplicación para todos os sitios e servizos da FGS na internet en que apareza esta declaración ou que inclúen unha ligazón a ela. Sitios e servizos dos que é titular a Fundación Galiza Sempre.\nA través do presente Aviso Legal, informámoslle que a páxina web con URL www.galizasempre.gal (en diante, FGS) é propiedade da Fundación Galiza Sempre, declarada de interese galego segundo a Orde do 9 de agosto de 1999 (DOG número 166 de 27 de agosto de 1999) e inscrita co número 1999/15 e CIF G15702913. O domicilio social está situado na Avenida Rodríguez de Viguri, 16 baixo, 15703, Santiago de Compostela (Galiza).\nEnderezo electrónico: fgs@galizasempre.gal\nNegrita: Resumo da política de privacidade:\nA FGS infórmalle que todos os datos facilitados a través de formularios electrónicos e/ou mediante correo electrónico serán tratados con estrita confidencialidade de acordo co disposto no Regulamento Europeo de Protección de datos (UE) 2016/679, e informámoslle que ten dereito de acceso ao ficheiro, rectificación, cancelación ou oposición dos seus datos, podendo exercitar tales dereitos enviando por escrito unha solicitude a:\nBaixa datos persoais: fgs@galizasempre.gal\nA FGS comprométese ao uso responsable e confidencial dos datos, garantindo que os datos das usuarias trataranse de acordo coas esixencias legais, e que tan só serán utilizados pola FGS co propósito indicado de comunicación, información e administración.\nOs datos solicitados son os adecuados, pertinentes e non excesivos en relación co ámbito e finalidades. O usuario responderá, en calquera caso, da veracidade dos datos facilitados, reservándose a FGS o dereito a excluír dos servizos rexistrados a toda usuaria ou usuario que facilitase datos falsos, sen prexuízo das demais accións legais que poidan proceder.\nAs webs e servizos en liña da FGS proporcionan o acceso a multitude de informacións, servizos, programas ou datos (en diante, "os contidos") en Internet pertencentes á FGS, aos que a usuaria ou usuario pode ter acceso. A usuaria ou usuario asume a responsabilidade do uso das webs e servizos en liña. Dita responsabilidade esténdese ao rexistro que fose necesario para acceder a determinados servizos ou contidos. No devandito rexistro a usuaria ou usuario será responsable de achegar información veraz e lícita. Como consecuencia deste rexistro, á usuaria ou usuario pódeselle proporcionar un contrasinal da que será responsable, comprometéndose a facer un uso dilixente e confidencial da mesma.\n2.- Difundir contidos ou propaganda de carácter racista, xenófobo, homófobo, pornográfico-ilegal, de apoloxía do terrorismo ou atentatorio contra os dereitos humanos, ou calquera outra forma de discriminación non permitidas pola nosa lexislación;\n3.- Provocar danos nos sistemas físicos e lóxicos do BNG, dos seus provedores ou de terceiras persoas; introducir ou difundir na rede virus informáticos ou calquera outros sistemas físicos ou lóxicos que sexan susceptibles de provocar os danos anteriormente mencionados;\n4.- Tentar acceder e, no seu caso, utilizar as contas de correo electrónico doutras usuarias ou usuarios e/ou modificar ou manipular as súas mensaxes.\nA FGS está comprometida con protexer a privacidade das usuarias e usuarios das súas webs; queremos contribuír á defensa do dereito fundamental á protección de datos que é a capacidade que ten toda galega e todo galego para dispor e decidir sobre todas as informacións que se refiran ao pobo galego; para iso cumprimos escrupulosamente o Dereito Europeo, o Regulamento Europeo de Protección de datos (UE) 2016/679 e da súa normativa de desenvolvemento, estando obrigada a protexer o tratamento dos datos persoais, as liberdades públicas e os dereitos fundamentais das persoas físicas que son as usuarias ou usuarios das nosas webs ou que acceden aos nosos servizos en liña, especialmente en relación coa súa honra e intimidade persoal e familiar. Para iso desenvolvemos os requisitos técnicos necesarios que garantan o tratamento confidencial dos datos, evitar a súa perda, alteración e acceso ou uso fraudulento.\nA FGS infórmache de que todos os datos persoais que nos facilites a través de formularios electrónicos, mediante correo electrónico, inscrición e/ou subscrición aos servizos do sitio web, serán tratados con estrita confidencialidade tal e como esixe o Regulamento Europeo de Protección de datos (UE) 2016/679. Neste sentido garantimos que o tratamento destes datos efectúase baixo os niveis de seguridade establecidos na Lei e que impiden a súa manipulación ou uso e acceso non autorizados por parte de terceiros que o poidan utilizar para finalidades distintas para as que foron solicitados.\nA usuaria ou usuario garante que os datos persoais que facilita son veraces e correctos, e a FGS resérvase o dereito a excluír dos servizos do sitio web a toda usuaria ou usuario que facilitase datos falsos, sen prexuízo das demais accións que procedan en Dereito. Os Menores de idade deberán obter o permiso dos seus pais, titores ou representantes legais para poder acceder aos servizos prestados.\nA FGS non se responsabiliza no caso de que os datos sobre este tema sexan inexactos ou falsos.\nA FGS pode combinar a información recibida por parte da usuaria ou usuario desde diferentes sitios e servizos en liña da FGS, ou recompiladas mediante outros servizos da FGS; coa finalidade de ofrecer unha atención máis personalizada e un mellor servizo.\nA FGS non comparte a súa información de contacto con terceiros con fins comerciais, só baixo a súa petición e autorización poderemos enviarlles información de terceiros a través dos sitios en liña ou mediante correo electrónico, sempre enviado por nós. En ocasións, outras empresas contratadas pola FGS poderán proporcionar servizos determinados; as mesmas só poderán obter datos persoais de vostede estritamente para proporcionar o servizo correspondente. A FGS esixiralles igual cumprimento na protección de datos segundo esta Política de Privacidade.\nDesde a FGS perseguirase a veracidade dos datos, tentando a actualización dos mesmos en relación á situación da afectada. Se os datos de carácter persoal rexistrados resultasen ser inexactos, en todo ou en parte, ou incompletos, serán cancelados e substituídos de oficio polos correspondentes datos rectificados ou completados.\nCookies na web bng.gal\nO sitio web de www.galizasempre.gal utiliza "cookies" (pequenos arquivos de información que o servidor da FGS envía ao computador de quen accede á páxina) na medida imprescindíbel para o correcto funcionamento e visualización do sitio web por parte do usuario. Poden ser de diversos tipos:\n1.- Cookies esenciais. Trátase de cookies técnicas necesarias para xestionar o fluxo de navegación dentro da web ou para manterte conectado á mesma. Se as deshabilitas, é posible que algún apartado da web non funcione correctamente.\n2.- Cookies de personalización. Necesarias para lembrar determinadas preferencias do usuario.\n3.- Cookies analíticas. Axúdannos a nós e a terceiros a recompilar información da procedencia dos usuarios e a súa navegación dentro da web, a efectos de realizar unha análise estatística para poder mellorar a súa estrutura e contidos.\n4.- Cookies para compartición social. Estas cookies son necesarias para identificarche nas túas redes sociais e así permitirche compartir contidos.\nCo fin de mellorar as prestacións do sitio web, a FGS resérvase o dereito, en calquera momento e sen previa notificación ao usuario, a modificar, ampliar ou suspender temporalmente a presentación, configuración, especificacións técnicas e servizos da web, de forma unilateral. Así mesmo, resérvase o dereito de modificar en calquera momento as presentes condicións de uso así como calquera outras condicións particulares.\nAs ligazóns contidas no sitio web www.galizasempre.gal poden dirixir a páxinas web de terceiros. A FGS non asume ningunha responsabilidade polo contido, informacións ou servizos que puidesen aparecer nos devanditos sitios, que terán exclusivamente carácter informativo e que en ningún caso implican relación algunha entre a FGS e ás persoas ou entidades titulares de tales contidos ou titulares dos sitios onde se atopen.